கேள்வி: நல்லூர் சின்னத்தம்பிப் புலவர் - வாழ்க்கைக் குறிப்பு பற்றி தகவல் சொல்.
பதில்: சின்னத்தம்பிப் புலவரின் தந்தை வில்லவராய முதலியார் நல்லூர் (யாழ்ப்பாணம்) அக்காலத்திலே செல்வத்தாலும் ஈகையாலும் சிறந்து விளங்கியர். கூழங்கைத் தம்பிரான் இவரது வீட்டிலே இராக்காலத்திலே வித்தியாகாலட்சேபஞ் செய்து வந்தனர். சின்னத்தம்பிப் புலவர், தம்பிரான் காலக்ஷேபத்தின் பொருட்டுப் படித்துப் பொருள் சொல்லி வந்த பாட்டுக்களையெல்லாம் ஏழு வயதளவில் அவதானம் பண்ணி உடனே அவ்வாறே ஒப்பித்து வந்தனர். ஒருநாள் அப்புத்திரனார் வீதியிலே நின்று விளையாடிக் கொண்டிருக்கையில் ஒரு புலவர் வில்லவராய முதலியார் வீடு எங்கேயென்று வினாவ, அப்புத்திரனார் அவரைப் பார்த்து, :பொன்பூச் சொரியும் பொலிந்தசெழுந் தாதிறைக்கும் :நன்பூ தலத்தோர்க்கு நன்னிழலாம் - மின்பிரபை :வீசுபுகழ் நல்லூரான் வில்லவ ராயன்றன் :வாசலிடைக் கொன்றை மரம். என்று கூறினர். அதுகேட்ட புலவர் அவரை மெச்சி இச்சிறு பருவத்தே இத்துணைச் சிறந்த கவியினாலே விடை கூறிய நீ வரகவியாதல் வேண்டுமென ஆசி கூறிச் சென்றார்முத்துத்தம்பிப்பிள்ளை, ஆ., ''யாழ்ப்பாணச் சரித்திரம் (முத்துத்தம்பிப்பிள்ளை)'', 1912, யாழ்ப்பாணம்: நாவலர் அச்சகம் (நான்காம் பதிப்பு, 2000, சென்னை: Maazaru DTP).